CELEX: 32010D0721(01)
Language: et
Date: 2010-07-19 00:00:00
Title: Komisjoni otsus, 19. juuli 2010 , mis käsitleb Euroopa Liidu teabepoliitika, rahvusvaheliste organisatsioonide toetuse, haigustest teatamise ja veterinaarprotseduuride arvutistamisega seotud veterinaariavaldkonna meetmete rahastamist 2010. aastal

21.7.2010   
            
            
               ET
            
            
               Euroopa Liidu Teataja
            
            
               C 199/1
            
         KOMISJONI OTSUS,
   19. juuli 2010,
   mis käsitleb Euroopa Liidu teabepoliitika, rahvusvaheliste organisatsioonide toetuse, haigustest teatamise ja veterinaarprotseduuride arvutistamisega seotud veterinaariavaldkonna meetmete rahastamist 2010. aastal
   2010/C 199/01
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 25. mai 2009. aasta otsust 2009/470/EÜ kulutuste kohta veterinaaria valdkonnas (1), eriti selle artikleid 20 ja 23, artikli 35 lõiget 2 ja artikli 36 lõiget 2,
   ning arvestades järgmist:
   
               (1)
            
            
               Kooskõlas finantsmääruse artikliga 75 ja rakenduseeskirjade artikli 90 lõikega 1 eelneb Euroopa Liidu eelarvest kulukohustuse võtmisele rahastamisotsus, milles sätestatakse sellise meetme olulised osad, millega kaasneb kulude rahastamine eelarvest; rahastamisotsuse teeb institutsioon või asutus, kelle institutsioon on selleks volitanud.
            
         
               (2)
            
            
               Vastavalt finantsmääruse artiklile 110 põhinevad toetused aastaprogrammil.
            
         
               (3)
            
            
               Vaja on luua töökava teabepoliitika, rahvusvaheliste organisatsioonide toetuse, haigustest teatamise ja veterinaarprotseduuride arvutistamisega seotud Euroopa Liidu meetmete kohta veterinaariavaldkonnas. Kuna lisades esitatud töökava on piisavalt üksikasjalik raamistik komisjoni 23. detsembri 2002. aasta määruse (EÜ, Euratom) nr 2342/2002 (millega kehtestatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 üksikasjalikud rakenduseeskirjad) (2) (edaspidi „rakendusekirjad”) tähenduses, kujutab käesolev otsus endast rahastamisotsust toetuste ja hanke töökavas ettenähtud kulutuste jaoks.
            
         
               (4)
            
            
               Otsuse 2009/470/EÜ artiklis 19 on sätestatud, et liit annab rahalist toetust teabepoliitika sisseseadmiseks loomatervise, loomade heaolu ja loomse päritoluga toodete toiduohutuse valdkonnas, sh selliste uuringute teostamiseks, mis on vajalikud loomade heaolu käsitlevate õigusaktide ettevalmistamiseks ja väljatöötamiseks.
            
         
               (5)
            
            
               Komisjon on võtnud endale kohustuse edastada Euroopa Parlamendile ja nõukogule aruanded kodulindude erinevate uimastamismeetodite (nõukogu 24. septembri 2009. aasta määruse nr 1099/2009 (loomade kaitse kohta surmamisel) (3) artikli 27 lõige 3), transporditavate loomade heaolu ja elusloomade kaubavoogude kohta suurenenud liidus (nõukogu 22. detsembri 2004. aasta määruse (mis käsitleb loomade kaitset vedamise ja sellega seonduvate toimingute ajal ning millega muudetakse direktiive 64/432/EMÜ ja 93/119/EÜ ning määrust (EÜ) nr 1255/97) (4) artikkel 32) ja geneetiliste parameetrite mõju kohta kindlaks tehtud puudustele, mis põhjustavad kanade ebapiisavat heaolu (nõukogu 28. juuni 2007. aasta direktiivi (millega sätestatakse lihakanade kaitse miinimumeeskirjad) (5) artikli 6 lõige 1).
            
         
               (6)
            
            
               Komisjon on võtnud endale kohustuse anda sidusrühmadele ja üldsusele rohkem teavet loomade heaolu standardite kohta, mis on esitatud 2006. aastal vastu võetud loomade heaolu käsitlevas ühenduse tegevuskavas (6).
            
         
               (7)
            
            
               Komisjon on võtnud endale ülesandeks esitada 2010. aasta lõpuks Euroopa Parlamendile ja nõukogule aruande toidu tootmise eesmärgil kloonimise kohta. Selles aruandes käsitletakse kõiki toidu tootmise eesmärgil kloonimise aspekte olemasolevate õigusaktide valguses ja tuuakse välja võimalikud valikud. Vaja on andmeid selle kohta, milline on tehnoloogia kasutamise hetkeseis ning milline on mõju loomade tervisele ja heaolule.
            
         
               (8)
            
            
               Liit peaks kasutama ülemaailmset veterinaaria-aastat 2011, et tutvustada oma loomatervishoiustrateegiat ning veterinaari elukutse olulisust inimeste ja loomade tervise ning loomade heaolu tagamisel.
            
         
               (9)
            
            
               Otsuse 2009/470/EÜ artikli 19 punkti a alapunktis i on ette nähtud, et liit annab rahalist toetust kogu loomatervist, loomade heaolu ja loomse päritoluga toodete toiduohutust käsitlevate liidu õigusaktidega seotud teabe kogumiseks ja säilitamiseks.
            
         
               (10)
            
            
               Rahaline toetus on vajalik, et teha veterinaariaalaste õigusaktide interaktiivne andmebaas (Vetlex), mille laienemise peadirektoraat töötas välja kandidaatriikide, võimalike kandidaatriikide ja Euroopa naabruspoliitikas osalevate riikide jaoks, kättesaadavaks kõikidele liikmesriikidele.
            
         
               (11)
            
            
               Vastavalt otsuse 2009/470/EÜ artiklile 22 võib liit võtta või aidata liikmesriikidel või rahvusvahelistel organisatsioonidel võtta tehnilisi ja teaduslikke meetmeid, mis on vajalikud liidu veterinaaria valdkonna õigusaktide täiendamiseks ning veterinaariahariduse või -koolituse arendamiseks.
            
         
               (12)
            
            
               Maailma Loomatervishoiu Organisatsioon (OIE) on valitsustevaheline organisatsioon, mis vastutab loomatervise parandamise eest kogu maailmas. OIE korraldab 6.–8. detsembrini 2010 ülemaailmse veterinaariaalaste õigusaktide teemalise konverentsi. OIE on koostanud esimese uurimuse veterinaariaalaste õigusaktide kohta ning tahab sellel ülemaailmsel konverentsil arutelu kõikidele oma liikmetele laiendada. On oluline, et ELi lähenemist veterinaariaalastele õigusaktidele jagataks kõigi OIE liikmetega ning et EL toetaks seda konverentsi aktiivselt, et kasutada juhust liidu loomatervishoiupoliitika tutvustamiseks.
            
         
               (13)
            
            
               Rakenduseeskirjade artikli 168 lõike 1 punktis c on sätestatud, et toetusi võib anda ilma pakkumiskutseta asutustele, kellel on de facto monopol. Standardeid kehtestava asutusena WTO sanitaar- ja fütosanitaarmeetmete rakendamise lepingu raames ning kogu maailmas loomatervishoiu parandamise eest vastutava rahvusvahelise organisatsioonina on OIE-l de facto monopol selles sektoris ja seega saab EL ülemaailmse veterinaariaalaste õigusaktide konverentsi korraldamist toetada ilma pakkumismenetluseta.
            
         
               (14)
            
            
               Otsuse 2009/470/EÜ artikli 35 lõikega 1 lubatakse liidul anda rahalist abi süsteemide sisseseadmiseks loomade identifitseerimise ja haigustest teatamise tarvis.
            
         
               (15)
            
            
               Liit peaks andma rahalist toetust komisjoni 1. märtsi 2005. aasta otsusega 2005/176/EÜ (milles sätestatakse loomahaigustest teatamise kodeeritud vorm ja koodid vastavalt nõukogu direktiivile 82/894/EMÜ) (7) loodud loomahaigustest teatamise süsteemi (ADNS) haldamiseks ja täiendamiseks.
            
         
               (16)
            
            
               Komisjoni teatises nõukogule, Euroopa Parlamendile, Euroopa Majandus- ja Sotsiaalkomiteele ning Regioonide Komiteele Euroopa Liidu uue loomatervishoiustrateegia (2007–2013) kohta võttis komisjon endale kohustuse parandada ELi valmisolekut olukordades, kus loomade tervis on tõsiselt ohus, sealhulgas parandada liidu kiirreageerimisvõrku.
            
         
               (17)
            
            
               Otsuse 2009/470/EÜ artikliga 36 on ette nähtud liidu rahalise toetuse andmine teatavate ühendusesiseses kaubanduses ja impordis kasutatavate elektrooniliste süsteemide jaoks.
            
         
               (18)
            
            
               Oluline on jätkata rahalise toetuse andmist komisjoni 30. detsembri 2002. aasta otsusega (ühtse veterinaariaalase elektroonilise süsteemi väljatöötamise kohta) (8) ette nähtud ühtse veterinaariaalase elektroonilise süsteemi TRACES (Trade Control and Expert System) veebimajutuse, haldamise ja hoolduse jaoks.
            
         
               (19)
            
            
               Käesolev rahastamisotsus võib hõlmata ka hilinenud makse eest tasumisele kuuluvat viivist vastavalt finantsmääruse artiklile 83 ja rakenduseeskirjade artikli 106 lõikele 5.
            
         
               (20)
            
            
               Käesoleva otsuse kohaldamiseks on asjakohane määratleda mõiste „oluline muudatus” rakenduseeskirjade artikli 90 lõike 4 tähenduses.
            
         
               (21)
            
            
               Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON TEINUD JÄRGMISE OTSUSE:
   Artikkel 1
   Käesolevaga on vastu võetud I ja II lisas esitatud iga-aastane töökava nõukogu otsuse 2009/470/EÜ artiklite 20, 23, artikli 35 lõike 2 ja artikli 36 lõike 2 rakendamiseks.
   Käesolev töökava kujutab endast rahastamisotsust finantsmääruse artikli 75 tähenduses.
   Artikkel 2
   Kava rakendamiseks käesoleva otsusega ettenähtud toetuse maksimummäär on 4 935 000 eurot, mida rahastatakse järgmisest Euroopa Liidu 2010. aasta üldeelarve eelarvereast:
   
               —
            
            
               eelarverida 17 04 02 01: 4 935 000 eurot
            
         Need assigneeringud võivad hõlmata ka hilinenud makse eest tasumisele kuuluvat viivist.
   Artikkel 3
   1.   Kooskõlas usaldusväärse finantsjuhtimise ja proportsionaalsuse põhimõtetega võib eelarvevahendite käsutaja käesolevat otsust muuta, kui tegemist ei ole „olulise muudatusega” määruse (EÜ, Euratom) nr 2342/2002 artikli 90 lõike 4 tähenduses.
   2.   Töökavaga seotud meetmete toetuse summa kumulatiivsed muudatusi, mis ei ületa 10 % artiklis 2 sätestatud toetuse summa ülempiirist, ei käsitata oluliste muudatustena määruse (EÜ, Euratom) nr 2342/2002 artikli 90 lõike 4 tähenduses, tingimusel et muudatused ei mõjuta märkimisväärselt ettevalmistava tegevuse olemust ega eesmärke.
   
      Brüssel, 19. juuli 2010
      
         
            Komisjoni nimel
         
         
            komisjoni liige
         
         John DALLI
      
   
   
      (1)  ELT L 155, 18.6.2009, lk 30.
   
      (2)  EÜT L 357, 31.12.2002, lk 1.
   
      (3)  ELT L 303, 18.11.2009, lk 1.
   
      (4)  ELT L 3, 5.1.2005, lk 1.
   
      (5)  ELT L 182, 12.7.2007, lk 19.
   
      (6)  KOM(2006) 13 (lõplik).
   
      (7)  ELT L 59, 5.3.2005, lk 40.
   
      (8)  EÜT L 8, 14.1.2003, lk 44.
   
      I LISA
      
         Nõukogu otsus 2009/470/EÜ kulutuste kohta veterinaaria valdkonnas, eriti selle artiklid 20, 23, artikli 35 lõige 2 ja artikli 36 lõige 2 – 2010. aasta töökava
      
      1.1.   Sissejuhatus
      
      Töökavas on 2010. aastaks ette nähtud kaheksa rakendusmeedet. Nõukogu 25. mai 2009. aasta otsuses 2009/470/EÜ (kulutuste kohta veterinaaria valdkonnas) sätestatud eesmärkide kohaselt on eelarvetoetus ja tähtsamad meetmed järgmised:
      
                  —
               
               
                  toetused (otsese tsentraliseeritud täitmise raames) (1.2):
                  
                              —
                           
                           
                              200 000 euro suurune ühenduse rahaline toetus 6.–8. detsembrini 2010 OIE korraldatava ülemaailmse veterinaariaalaste õigusaktide konverentsi korraldamiseks; ühenduse kaasrahastamine võib moodustada kuni 80 % kõigist abikõlblikest kuludest.
                           
                        
            
                  —
               
               
                  hanked (otsese tsentraliseeritud täitmise raames) (1.3):
                  
                              —
                           
                           
                              raamlepingu kasutamine, et töötada välja vahendid, mida on vaja loomatervishoiu küsimuste ja loomatervishoiustrateegia põhimõtete tutvustamiseks ülemaailmse veterinaaria-aasta 2011 raames; kuni 1 100 000 eurot;
                           
                        
                              —
                           
                           
                              tervise- ja tarbijaküsimuste peadirektoraadi vahendite edasidelegeerimine laienemise peadirektoraadile mõlema direktoraadi vahel sõlmitud kirjaliku kokkuleppe alusel vastavalt sisekorraeeskirjade artiklile 7, et võimaldada liikmesriikide halduspersonali juurdepääsu Vetlexi andmebaasile; kuni 75 000 eurot;
                           
                        
                              —
                           
                           
                              raamlepingu kasutamine uuringu jaoks, millega kogutakse teavet kloonimise mõju kohta põllumajandusloomade tervisele ja heaolule; kuni 50 000 eurot;
                           
                        
                              —
                           
                           
                              raamlepingute kasutamine ühtse veterinaariaalase elektroonilise süsteemi TRACES (Trade Control and Expert System) veebimajutuseks, haldamiseks ja hoolduseks; kuni 2 210 000 eurot;
                           
                        
                              —
                           
                           
                              raamlepingu kasutamine, et teha uurimusi, avaldada trükiseid ja levitada teavet loomade heaolu strateegia toetamiseks; kuni 600 000 eurot;
                           
                        
                              —
                           
                           
                              raamlepingu kasutamine, et teha uurimus, milles hinnatakse ELi valmisolekut olukordades, kus loomade tervis on tõsiselt ohus, ning tõhustada liidu kiirreageerimisvõrku selles valdkonnas; kuni 200 000 eurot;
                           
                        
                              —
                           
                           
                              raamlepingu kasutamine, et ajakohastada loomahaigustest teatamise süsteemi (ADNS) vajalike tehniliste paranduste tegemisega; kuni 500 000 eurot.
                           
                        
            1.2.   Toetused
      
      1.2.1.   Liidu rahaline toetus ülemaailmse veterinaariaalaste õigusaktide konverentsi jaoks, mille OIE korraldab 6.–8. detsembril 2010
      
      Toetuse andmise kohta sõlmitakse saajaga kirjalik leping.
      ÕIGUSLIK ALUS
      Nõukogu otsuse 2009/470/EÜ artikkel 23
      EELARVERIDA
      17 04 02 01
      TÄIDETAVAD EESMÄRGID JA PROGNOOSITUD TULEMUSED
      OIE korraldab 6.–8. detsembrini 2010 ülemaailmse veterinaariaalaste õigusaktide konverentsi.
      Kuna Maailma Loomatervishoiu Organisatsioon (OIE) on koostanud esimese uurimuse veterinaariaalaste õigusaktide kohta ning tahab konverentsil arutelu kõikidele oma liikmetele laiendada, on oluline, et ELi lähenemist veterinaariaalastele õigusaktidele jagataks kõigi OIE liikmetega ning et EL toetaks seda konverentsi aktiivselt.
      RAKENDUSMEETME KIRJELDUS JA EESMÄRK
      Liidu rahaline toetus ülemaailmse veterinaariaalaste õigusaktide konverentsi rahastamiseks.
      RAKENDAMINE
      Otsene tsentraliseeritud haldamine
      OTSELEPING ARTIKKEL 168.1.C
      TOETUSE SOOVITUSLIK SUURUS
      200 000 eurot
      MAKSIMAALNE VÕIMALIK KAASRAHASTAMISE MÄÄR
      Kuni 80 % ülemaailmse konverentsi korraldamisega seotud abikõlblikest kogukuludest.
      1.3.   Hanked
      
      Eelarveliste vahendite kogusumma, mis on 2010. eelarveaastal hangeteks ette nähtud, on 4 735 000 eurot.
      1.3.1.   Teavituskampaania ülemaailmse veterinaaria-aasta 2011 tutvustamiseks
      
      ÕIGUSLIK ALUS
      Nõukogu otsuse 2009/470/EÜ artikkel 20
      EELARVERIDA
      17 04 02 01
      KAVANDATUD LEPINGUTE SOOVITUSLIK ARV JA LIIK
      Kuni neli teenuslepingut
      KAVANDATUD LEPINGUTE OBJEKT
      Töötada välja ülemaailmse veterinaaria-aasta 2011 teavituskampaania, et tutvustada liidu loomatervishoiupoliitikat kõnealuse aasta jooksul, sealhulgas erinevad teabevahetusmeetmed ja -vahendid. Üksikasjad vt lisa II.
      RAKENDAMINE
      Otsene tsentraliseeritud haldamine
      HANKEMENETLUSE ALUSTAMISE SOOVITUSLIK AJAKAVA
      —
      ERILEPING
      Vähemalt nelja konkreetse teenuslepingu sõlmimine (2010. aasta teises kvartalis) raamlepingu XXX (reference number will be inserted before adoption) raames.
      1.3.2.   Vetlexi avamine kõikide liikmesriikide haldusasutustele
      
      ÕIGUSLIK ALUS
      Nõukogu otsuse 2009/470/EÜ artikkel 20
      EELARVERIDA
      17 04 02 01
      KAVANDATUD LEPINGUTE SOOVITUSLIK ARV JA LIIK
      Rakendatakse tervise- ja tarbijaküsimuste peadirektoraadi vahendite edasidelegeerimisega laienemise peadirektoraadile mõlema direktoraadi vahel sõlmitud kirjaliku kokkuleppe alusel vastavalt sisekorraeeskirjade artiklile 7
      KAVANDATUD LEPINGUTE OBJEKT (VÕIMALUSE KORRAL)
      Vetlexi andmebaas on kõiki veterinaariaalaseid õigusakte koondav interaktiivne andmebaas, millele on praegu juurdepääs kandidaatriikidel, võimalikel kandidaatriikidel ja Euroopa naabruspoliitikas osalevatel riikidel. Andmebaasi ajakohastatakse 24 tunni jooksul pärast uue õigusakti avaldamist ning see sisaldab asjaomase õigusakti konsolideeritud versiooni. Andmebaasi haldab sõltumatu ettevõte laiendamise peadirektoraadiga sõlmitud lepingu alusel.
      Haldamist rahastatakse praegu laiendamise peadirektoraadi vahenditest ja seega ei saa Vetlexi andmebaasi liikmesriikidele avada.
      Ettenähtud toetus võimaldab avada Vetlexi liikmesriikide halduspersonalile.
      RAKENDAMINE
      —
      HANKEMENETLUSE ALUSTAMISE SOOVITUSLIK AJAKAVA
      Pärast käesoleva otsuse vastuvõtmist
      PAKKUMISMENETLUSE SOOVITUSLIK SUMMA
      75 000 eurot
      ERILEPING
      Kirjalik kokkulepe tervise- ja tarbijaküsimuste peadirektoraadi ning laienemise peadirektoraadi vahel
      1.3.3.   Uurimus kloonimise mõju kohta loomade tervisele ja heaolule
      
      ÕIGUSLIK ALUS
      Nõukogu otsuse 2009/470/EÜ artikkel 23
      EELARVERIDA
      17 04 02 01
      KAVANDATUD LEPINGUTE SOOVITUSLIK ARV JA LIIK
      Üks teenusleping (kasutatakse olemasolevaid raamlepinguid)
      KAVANDATUD LEPINGU OBJEKT (VÕIMALUSE KORRAL)
      Kogutakse andmeid selle tehnika negatiivsete mõjude kohta kloonitud loomadele ja nende asendusemadele. Seda võrreldakse teiste tehnikatega ning analüüsitakse tehnika parendusvõimalusi.
      Uuritakse samuti, millist mõju avaldab kloonimine bioloogilisele mitmekesisusele, aretusprogrammidele ja bioohutusele.
      RAKENDAMINE
      Otsene tsentraliseeritud haldamine
      HANKEMENETLUSE ALUSTAMISE SOOVITUSLIK AJAKAVA
      2010. aasta esimene pool
      PAKKUMISMENETLUSE SOOVITUSLIK SUMMA
      50 000 eurot
      ERILEPING
      Ühe konkreetse teenuslepingu sõlmimine (2010. aasta teises kvartalis) raamlepingu XXX (reference number will be inserted before adoption) raames.
      1.3.4.   Ühtse veterinaariaalase elektroonilise süsteemi TRACES (Trade Control and Expert System) veebimajutus, haldamine, hooldus ja täiendamine
      
      ÕIGUSLIK ALUS
      Nõukogu otsuse 2009/470/EÜ artikli 36 lõige 2
      EELARVERIDA
      17 04 02 01
      KAVANDATUD LEPINGUTE SOOVITUSLIK ARV JA LIIK
      Mitmed teenuslepingud (kasutatakse olemasolevaid raamlepinguid)
      KAVANDATUD LEPINGUTE OBJEKT (VÕIMALUSE KORRAL)
      
                  —
               
               
                  1 935 000 eurot ühtse veterinaariaalase elektroonilise süsteemi TRACES (Trade Control and Expert System) veebimajutuseks, halduseks, hoolduseks, TRACESi kasutajate logistiliseks toeks, kesktalituste toetuseks, teabevahetuseks, veebisaidi, turvalisuse ja uute tarkvaralitsentside ostmise (hooldus ja tugi) jaoks.
               
            
                  —
               
               
                  150 000 eurot riiklike veiste andmebaaside vahelist teabevahetust võimaldava elektroonilise platvormi väljatöötamiseks ja rakendamiseks, mis võimaldaks ka TRACESi kaudu sertifitseerimist.
               
            
                  —
               
               
                  125 000 eurot, et uurida tehnilisi nõudeid, mis on vajalikud elektrooniliseks sertifitseerimiseks TRACESis, ning analüüsida liikmesriikides olemasolevaid elektroonilise allkirja andmise lahendusi.
               
            RAKENDAMINE
      Otsene tsentraliseeritud haldamine
      HANKEMENETLUSE ALUSTAMISE SOOVITUSLIK AJAKAVA
      —
      PAKKUMISMENETLUSE SOOVITUSLIK SUMMA
      2 210 000 eurot (osa 140 miljonist eurost, ESP DESIS I & II (informaatika peadirektoraadi IT arendusteenused))
      ERILEPING
      Mitme teenuslepingu sõlmimine (2010. aasta kolmandas kvartalis) raamlepingu DIGIT 05650, 05710, 05711, 05716, 06210, 06350 raames.
      Osalemiskutse koostamine koodi 4-12 all, mis avaldatakse viitenumbri 2005/S 208-204587 all (2010. aasta kolmandas kvartalis)
      1.3.5.   Loomade heaolu strateegiaga seotud uurimuste läbiviimine, trükiste avaldamine ja teabe levitamine
      
      ÕIGUSLIK ALUS
      Otsuse 2009/470/EÜ artikkel 20
      EELARVERIDA
      17 04 02 01
      KAVANDATUD LEPINGUTE SOOVITUSLIK ARV JA LIIK
      Maksimaalselt seitse teenuslepingut (kasutatakse olemasolevaid raamlepinguid)
      KAVANDATUD LEPINGUTE OBJEKT (VÕIMALUSE KORRAL)
      
                  —
               
               
                  Võimalike meetmete mõju uurimine ELi loomade heaolu strateegiale.
               
            
                  —
               
               
                  Uurimus, et hinnata kodulindude teatavate uimastamismeetodite, nagu mitme kaupa uimastamine elektriga veevannis, järk-järgulise kõrvaldamise sotsiaalmajanduslikku ja keskkonnamõju.
               
            
                  —
               
               
                  Aruanne loomade heaolu käsitleva määruse (EÜ) nr 1/2005 mõju kohta, võttes arvesse nii navigatsioonisüsteemide rakendamise nõudeid kui ka sotsiaalmajanduslikku toimet, sealhulgas regionaalseid aspekte.
               
            
                  —
               
               
                  Loomade heaolu käsitleva rahvusvahelise konverentsi korraldamine, et teavitada kodanikke loomade heaolu küsimuses ning suurendada inimeste teadlikkust sellest, kuidas loomi tuleks kohelda.
               
            
                  —
               
               
                  Uurimus, et hinnata ärilisel eesmärgil kasvatatavate broilerite heaoluga seotud probleemide (seotud geneetilise valikuga) minimeerimiseks võetavate võimalike meetmete sotsiaalmajanduslikku ja keskkonnamõju ning minimeerida probleeme, mis on tingitud vanavanem- ja vanemkarjade hoidmise ja kasvatamise viisist.
               
            RAKENDAMINE
      Otsene tsentraliseeritud haldamine
      HANKEMENETLUSE ALUSTAMISE SOOVITUSLIK AJAKAVA
      —
      PAKKUMISMENETLUSE SOOVITUSLIK SUMMA
      600 000 eurot
      ERILEPING
      Kuni seitsme konkreetse teenuslepingu sõlmimine (2010. aasta esimesel poolel) raamlepingu hindamise, mõjuhinnangu ja seotud teenuste raames, 3. osa, Toiduahel, lepingunumber nr SANCO/2008/01/055. Välja arvatud loomade heaolu käsitleva rahvusvahelise konverentsi korraldamine, mille jaoks sõlmitakse konkreetsed teenuslepingud või teenustaseme kokkulepped.
      1.3.6.   ELi kiirreageerimisvõrgu, kriisijuhtimise ja teabevahetusvõimaluste hindamine seoses teatavate nakkavate loomahaigustega
      
      ÕIGUSLIK ALUS
      Nõukogu otsuse 2009/470/EÜ artikkel 23
      EELARVERIDA
      17 04 02 01
      KAVANDATUD LEPINGUTE SOOVITUSLIK ARV JA LIIK
      Üks teenusleping (kasutatakse olemasolevaid raamlepinguid)
      KAVANDATUD LEPINGUTE OBJEKT (VÕIMALUSE KORRAL)
      Uurimus ELi kiirreageerimisvõrgu, kriisijuhtimise ja teabevahetusvõimaluste hindamise kohta seoses teatavate nakkavate loomahaigustega
      RAKENDAMINE
      Otsene tsentraliseeritud haldamine
      HANKEMENETLUSE ALUSTAMISE SOOVITUSLIK AJAKAVA
      2010. aasta esimene pool
      PAKKUMISMENETLUSE SOOVITUSLIK SUMMA
      200 000 eurot
      ERILEPING
      Tervise- ja tarbijaküsimuste peadirektoraadi hindamist käsitlev raamleping 2009–2010, 3. osa (Toiduahel), viitenumber SANCO/2008/01/055
      1.3.7.   Loomahaiguste infosüsteem (ADNS)
      
      ÕIGUSLIK ALUS
      Nõukogu otsuse 2009/470/EÜ artikli 35 lõige 2
      EELARVERIDA
      17 04 02 01
      KAVANDATUD LEPINGUTE SOOVITUSLIK ARV JA LIIK
      Maksimaalselt kolm teenuslepingut (kasutatakse olemasolevat raamlepingut)
      KAVANDATUD LEPINGUTE OBJEKT (VÕIMALUSE KORRAL)
      Käesoleva hankelepingu objektiks on
      
                  —
               
               
                  150 000 eurot ADNSi süsteemi jooksva töö jaoks;
               
            
                  —
               
               
                  150 000 eurot, et ADNSis saaks sissetulevate ja väljaminevate teadete puhul veebiteenuseid kasutada ning muuta ADNS ühilduvaks OIE teatamissüsteemiga;
               
            
                  —
               
               
                  50 000 eurot kaardistamiseks: Lisada ADNSile veebikaardistaja (web-mapper) ja panna see ka tervise- ja tarbijaküsimuste peadirektoraadi veebilehtedele;
               
            
                  —
               
               
                  50 000 eurot kaardistamiseks: Parandada väljundit ArcMAPi kaudu;
               
            
                  —
               
               
                  100 000 eurot litsentside ja tugiteenuste jaoks.
               
            RAKENDAMINE
      Otsene tsentraliseeritud haldamine
      HANKEMENETLUSE ALUSTAMISE SOOVITUSLIK AJAKAVA
      Informaatika peadirektoraadi poolt juba täidetud
      PAKKUMISMENETLUSE SOOVITUSLIK SUMMA
      500 000 eurot
      ERILEPING
      Kuni kolme konkreetse teenuslepingu sõlmimine (2010. aastal) raamplepingu DI 5710-5750 raames.
   
   
      II LISA
      
         Programmdokument, milles täpsustatakse ühist teabevahetustegevust vastavalt Euroopa Komisjoni ja Maailma Loomatervishoiu Organisatsiooni (OIE) vahel sõlmitud vastastikuse mõistmise memorandumile ühise teabevahetustegevuse kohta aastaks 2011
          (1)
      
      1.   Videoklippide tootmine
      
      Komisjoni valitud peatöövõtja toodab kuus (6) videoklippi loomatervishoiu aspektide kohta, mis on seotud näiteks põllumajandusettevõtetes suurte loomadega töötavate veterinaaride igapäevase töö, elusloomade ja loomsete toodetega kauplemise, toiduohutuse, loomade heaolu, zoonooside tõrje, kriisiohje või toidujulgeolekuga.
      Komisjon rahastab videoklippide tootmist ja levitamist kindlate veebisaitide kaudu, nagu EU tube, ning võimaluse korral ka telekanalite kaudu ELi liikmesriikides.
      OIE omakorda annab komisjoni valitud peatöövõtja käsutusse tasuta ja piisaval hulgal asjaomast filmi toormaterjali, mida viimane kasutab üksnes kõnealuse kuue videoklipi tootmiseks. OIE võib oma levituskanalite kaudu videoklippe levitada teistesse OIE liikmesriikidesse.
      Lepitakse kokku, et klippide toimetamisetappi jälgivad mõlemad partnerid.
      Komisjonil on videoklippide lõppversiooni ainuõigused, kuid peatöövõtja tootetud kogu materjali või selle osade paljundamise, muutmise ja taaskasutamise osas küsitakse ka OIE nõusolekut.
      Komisjon annab OIEle loa kasutada videoklippe oma äranägemise järgi, kuid OIE peab komisjonile esitama teabe videoklippide levitamise kohta.
      2.   ELi veterinaarianädal 2011 ja plakati kujundus
      
      ELi veterinaarianädala 2011 visuaalne kujundus, mis sisaldab ülemaailmse veterinaaria-aasta 2011 kampaania (Vet2011) elemente, töötatakse välja nii, et seda saaks kasutada mitmesuguste kommunikatsioonivahendite puhul.
      On kokku lepitud, et visuaalses kujunduses kasutatakse või kohandatakse olemasoleva Vet2011 kujunduse elemente. Iga Vet2011 logo märkimisväärne muudatus tuleb esitada kooskõlastamiseks OIE peadirektorile, dr Bernard Vallat’le ja Vet2011 koordineerimiskomitee presidendile, prof Jean-François Chary’le.
      Komisjonil on kavas Vet2011 raames välja töötatud visuaalset kujundust kasutada plakatite jaoks, sealhulgas nii ELi kui ka OIE logode jaoks. Üks plakat pannakse Berlaymonti hoone külge nädalal 17.–24. jaanuar 2011. Lisaks sellele valmistab komisjon samasuguse plakati, kuid väiksemas formaadis, ülesriputamiseks OIE peakorterisse, et tähistada sellega ülemaailmse veterinaaria-aasta algust. OIE seisab hea selle eest, et väiksem plakat valitud kohta üles pandaks ja pärast maha võetaks. Komisjon ei kata plakati ülespanemise ja mahavõtmisega seotud kulusid, v.a Berlaymonti hoone puhul. Mitmetesse kohtadesse üles pandud plakatid muudavad komisjoni ja OIE töö nähtavamaks.
      3.   Internetipõhine fotovõistlus
      
      Ülemaailmse veterinaaria-aasta 2011 kampaania raames on kavas korraldada Interneti-põhine fotovõistlus. Veebisait peaks võimaldama üldsusel nii EList kui ka mujalt maailmast oma fotod ja kontaktandmed serverile üles laadida ja nii võistlusest osa võtta. Ette on nähtud, et fotovõistlus toimub eri kategooriates nii osalejate kui ka fototeemade lõikes. Veebisaidi ülesehituses tuleks seda arvesse võtta ning seal peaksid olema esitatud kampaania visuaalne kujundus ning ELi ja OIE logod.
      Projekti rahastab komisjon ning kava kohaselt kuulutatakse parimate fotograafide nimed välja 16.–22. mail 2011 toimuval ELi veterinaarianädalal 2011. OIE omakorda tutvustab võistlust ning osaleb aktiivselt fotovõistluse võitjate väljavalimisel ning võitjafotode eksponeerimisel välistendidel, eelkõige 79. korralisel istungjärgul Pariisis ning OIE peakorteris Pariisis.
      4.   Messiboks üritustel „Grüne Woche” (Berliin)/„Salon de l’Agriculture” (Pariis)
      
      Komisjon ja OIE lepivad kokku, et Vet2011 tuleks üritusena tähistada kahel suuremal Euroopa põllumajandusmessil Saksamaal ja Prantsusmaal, millest üks toimub jaanuaris ja teine veebruaris 2011.
      Kokku on lepitud, et komisjon katab leti kujunduse ja ülesehituse ning teabematerjalide ja voldikute koostamise ja trükkimisega seotud kulud. OIE omalt poolt peab läbirääkimisi asjakohaste asutustega messipinna ja -bokside tasuta rentimise osas. Messidel on ühisboksi juures nii komisjoni kui ka OIE esindajad.
      
         (1)  K(2010) 3526.